Die Akker Guest House | LekkeSlaap
Die Akker Guest House: Hooffoto's
Adres: Akkerboom, Friersdale, Keimoes, 8860, Noord-Kaap
Die Akker Guest House is net 14 km vanaf Keimoes en 60 km van die asemrowende Aurgrabies-waterval in die Noord-Kaap geleë. Hierdie eenhede is op 'n werkende plaas en bied gerieflike verblyf vir 6 gaste en die stoep en lapa het pragtige uitsigte oor die wingerde.
Eenheid 1 is beskikbaar vir B&B en selfsorg. Die slaapkamer is gerieflik gemeubileer met 'n koninggrootte-bed met wit linne en 'n slaapbank met slaapplek vir nog 2 persone. Die ruim en suite-badkamer is toegerus met 'n bad en stort. Handdoeke word voorsien vir jou gerief en die oopplan-sitkamer/kombuis is volledig toegerus met kombuistoebehore en 'n TV met DStv-kanale. Daar is ook 'n eetkamertafeltjie met stoele. 'n Heerlike ontbyt word, op versoek, op die terras bedien. Tuisgebakte beskuit, koffie en tee is beskikbaar in die kamer.
Eenheid 2 het 'n koningingrootte-bed wat oorgetrek is met wit linne, 'n badkamer met slegs 'n stort, 'n TV, mikrogolfoond en kaggel. Daar is ook 'n terras vanwaar gaste die pragtige uitsigte kan geniet met 'n skemerkelkie of die eerste koppie koffie van die dag in die hand.
Geriewe by Die Akker Guest House: 'n swembad, braai-area met vuurmaakhout, lapa met 'n uitsig oor die wingerd, en veilige parkeerplek vir jou motor.
Besoek die nabygeleë Akkerboom Padstal wat heerlike droë vrugte, druiwe, lamspastei en groenvye-tert verkoop, bespreek 'n ontspanne massering of skoonheidsbehandeling by Bella Rosa Beauty Salon, proe lekker wyn by die Oranjerivierkelder, gaan vang vis by die rivier en maak 'n draai by die kokerboomkwekery.
4.8 uit 5van 44 resensies vir Die Akker Guest House
Gaste dink Die Akker Guest House het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAyiB59O9pXlBu7GULRGcLoaXAeuoVahiY179BM9QcG9d4W2j4HS?w=1440&h=960&fit=crop&auto=format Vanaf R900 per nag (vir 2 persone) 44 5 1 5 Akkerboom Friersdale 8860 Noord-Kaap 086 999 0018 14:00-19:00 10:00 -28.747862756507 20.829989612103